

Terviseamet

info@terviseamet.ee Meie 24.05.2024 nr 15-3/2478-1

Viimsi vallas Haabneeme alevikus Randvere tee 6 kauplusehoone laiendamise keskkonnamõju hindamise vajalikkusest

Viimsi Vallavalitsusele on esitatud 22.01.2024 ehitusloa taotlus nr 2311271/18970 kaubanduskeskuse laiendamiseks Randvere tee 6 kinnistul (katastritunnus 89001:010:1401, pindala 26819 m2, ärimaa 100%). Olemasoleva kaubanduskeskuse ehitisealune pind on 9363 m2, suletud netopind 12 538,2 m2 ning maht 64 827 m3. Projekteeritud kaubanduskeskuse ehitisealune pind on 12 378 m2, suletud netopind 16 241,3 m2 ja maht 93 212 m3. Kaubanduskeskuse laienduse ehitusprojekti koostamise aluseks on 20.02.2023 väljastatud projekteerimistingimused nr 2311802/00695.

Projektiga kavandatu on kooskõlas Viimsi Vallavolikogu 11.01.2000 otsusega nr 1 kehtestatud Viimsi valla mandriosa üldplaneeringuga, mille kohaselt on Randvere tee 6 kinnistu maakasutuse juhtotstarbeks ärimaa.

Keskkonnamõju hindamise ja keskkonnajuhtimissüsteemi seaduse (KeHJS) § 6 lg 2 p 22 kohaselt peab otsustaja andma eelhinnangu olulise keskkonnamõju tuvastamiseks muu tegevuse korral, mis võib kaasa tuua olulise keskkonnamõju. KeHJS § 6 lg 4 alusel kehtestatud Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 13 p 2 kohaselt tuleb keskkonnamõju eelhinnang anda muuhulgas kaubanduskeskuse arendamise korral.

Projekteerimistingimuste nr 2311802/00695 p 8.11 kohaselt on ehitustegevusega kaasnevat võimalikku mõju vaja hinnata läbi keskkonnamõjude eelhinnangu, mis tuleb koostada ehitusloa taotlusega esitatavale ehitusprojektile ning keskkonnamõjud eelhinnang tuleb esitada koos ehitusloa taotluse ja ehitusprojektiga. KMH eelhinnangu Randvere tee 6 kauplusehoone osalise ümberehituse ja laiendamise ehitusprojekti olulise keskkonnamõju tuvastamiseks on 10.05.2024 koostanud keskkonnaekspert Andres Tõnisson.

KMH eelhinnangu kohaselt kavandatud tegevuse elluviimisega olulist keskkonnamõju KeHJS § 22 mõistes ei esine ning keskkonnamõju hindamise algatamine pole vajalik. Palume Terviseametil anda seisukoht KeHJS § 11 lg 22 kohasele otsuse eelnõule ja KMH eelhinnangule.

Lugupidamisega

(allkirjastatud digitaalselt)

Taavi Rebane

602 8726 taavi.rebane@viimsivv.ee

Taavi Rebane

keskkonnaosakonna juhataja

Lisad:

1. Randvere tee 6 kauplusehoone laiendamise ehitusprojekt;
2. Viimsi Vallavalitsuse korralduse eelnõu: „Viimsi vallas Haabneeme alevikus Randvere tee 6 kauplusehoone osalise ümberehituse ja laiendamise ehitusprojekti keskkonnamõju hindamise algatamata jätmine“;
3. Keskkonnamõju hindamise (KMH) eelhinnang seoses ehitusloa taotlusega Randvere tee 6 kaubanduskeskuse ümberehitamiseks ja laiendamiseks.
4. Randvere tee 6 insolatsioonianalüüs;
5. Randvere tee 6 keskkonnamüra hinnang;
6. Randvere tee 6, Haabneeme alevik, Viimsi vald, Harju mk arendusala radoonisisalduse mõõtmine pinnasest. Raport.